Addysg, Cymru Enwi a chychwyn 1 Enw’r Rheoliadau hyn yw Rheoliadau Deddf Anghenion Dysgu Ychwanegol a’r Tribiwnlys Addysg (Cymru) 2018 (Diwygiadau Canlyniadol) (Rhif 2) 2021 a deuant i rym ar 1 Medi 2021. Rheoliadau Ysgolion Newydd (Derbyniadau) (Cymru) 2006 2 1 Mae’r Atodlen i Reoliadau Ysgolion Newydd (Derbyniadau) (Cymru) 2006 wedi ei diwygio fel a ganlyn. 2 Ar ôl is-baragraff (b) o baragraff 1, mewnosoder— ba adran 48(1) i (5) o Ddeddf Anghenion Dysgu Ychwanegol a’r Tribiwnlys Addysg (Cymru) 2018 ; . Gorchymyn Eithriadau Gwarchod Plant a Gofal Dydd (Cymru) 2010 3 1 Mae Gorchymyn Eithriadau Gwarchod Plant a Gofal Dydd (Cymru) 2010 wedi ei ddiwygio fel a ganlyn. 2 Yn erthygl 14(2)— a ar ôl is-baragraff (i) mewnosoder “neu”; b hepgorer is-baragraff (iii) a’r “neu” o’i flaen. Rheoliadau Derbyniadau Ysgol (Meintiau Dosbarthiadau Babanod) (Cymru) 2013 4 1 Mae Rheoliadau Derbyniadau Ysgol (Meintiau Dosbarthiadau Babanod) (Cymru) 2013 wedi eu diwygio fel a ganlyn. 2 Yn rheoliad 2(1)— a yn y lleoedd priodol, mewnosoder y diffiniadau a ganlyn— ystyr “DADYTA 2018” (“ the ALNETA 2018 ”) yw Deddf Anghenion Dysgu Ychwanegol a’r Tribiwnlys Addysg (Cymru) 2018 ; ; mae i “anghenion addysgol arbennig”, mewn perthynas â phlentyn y mae Pennod 1 o Ran 4 o DA 1996 yn parhau i fod yn gymwys iddo, yr ystyr a roddir i “special educational needs” gan adran 312 o DA 1996; ; mae i “anghenion dysgu ychwanegol” (“ additional learning needs ”), mewn perthynas â phlentyn y mae Rhan 2 o DADYTA 2018 yn gymwys iddo, yr ystyr a roddir gan adran 2 o DADYTA 2018; ; ystyr “plentyn sydd â chynllun datblygu unigol” (“ child with an individual development plan ”) yw plentyn y mae cynllun datblygu unigol yn cael ei gynnal mewn perthynas ag ef o dan Ran 2 o DADYTA 2018; ; b yn y diffiniad o “addysg addas”, ar ôl “arbennig” mewnosoder “neu anghenion dysgu ychwanegol (yn ôl y digwydd)”. 3 Yn yr Atodlen— a ar ôl paragraff 2 mewnosoder— 2A Mae’r paragraff hwn yn gymwys i blentyn sydd â chynllun datblygu unigol a dderbyniwyd i’r ysgol y tu allan i gylch derbyn arferol, o ganlyniad i enwi’r ysgol yng nghynllun datblygu unigol y plentyn o dan adran 48 o DADYTA 2018. ; b ym mharagraff 14, ar ôl “addysgol arbennig” mewnosoder “neu anghenion dysgu ychwanegol (yn ôl y digwydd)”. Rheoliadau Addysg (Trefniadau Sefydlu ar gyfer Athrawon Ysgol) (Cymru) 2015 5 1 Mae Rheoliadau Addysg (Trefniadau Sefydlu ar gyfer Athrawon Ysgol) (Cymru) 2015 wedi eu diwygio fel a ganlyn. 2 Yn rheoliad 3(1), yn y diffiniad o “ysgol arbennig”, yn lle “337(1)” rhodder “337”. Rheoliadau Addysg (Arolygu Addysg Feithrin) (Cymru) 2015 6 1 Mae Rheoliadau Addysg (Arolygu Addysg Feithrin) (Cymru) 2015 wedi eu diwygio fel a ganlyn. 2 Yn rheoliad 3— a hepgorer yr “a” ar ôl paragraff (2)(c)(iii); b yn lle paragraff (2)(c)(iv) rhodder— iv pan gymeradwywyd yr ysgol o dan adran 347 o Ddeddf Addysg 1996 (cymeradwyo ysgolion annibynnol sy’n darparu addysg arbennig) cyn 1 Medi 2021 a’i bod yn parhau i fod wedi ei chymeradwyo yn union cyn y dyddiad hwnnw, awdurdod lleol sy’n talu’r ffioedd mewn cysylltiad â phresenoldeb disgybl cofrestredig yn yr ysgol y mae Pennod 1 o Ran 4 o Ddeddf Addysg 1996 yn parhau i fod yn gymwys mewn perthynas ag ef; a v pan fo gan ddisgybl cofrestredig yn yr ysgol gynllun datblygu unigol y mae’r ysgol wedi ei henwi ynddo o dan adran 14(6) neu 19(4) o Ddeddf Anghenion Dysgu Ychwanegol a’r Tribiwnlys Addysg (Cymru) 2018 , yr awdurdod lleol sy’n cynnal y cynllun datblygu unigol o dan yr adran 14 neu 19 honno; . Dirymiadau canlyniadol 7 O ganlyniad i ddiwygiadau a wnaed i Ddeddf Addysg 1996 gan Ddeddf Anghenion Dysgu Ychwanegol a’r Tribiwnlys Addysg (Cymru) 2018, mae’r canlynol wedi eu dirymu o ran Cymru— a Rheoliadau Addysg (Anghenion Addysgol Arbennig) (Cymeradwyo Ysgolion Annibynnol) 1994 ; b Rheoliadau Addysg (Ysgolion Arbennig) 1994 ; c Rheoliadau Addysg (Anghenion Addysgol Arbennig) (Cymeradwyo Ysgolion Annibynnol) (Diwygio) 1998 ; d Rheoliadau Addysg (Offer Peryglus mewn Ysgolion) (Dileu’r Cyfyngiadau ar Ddefnydd) (Cymru) 2017 . Jeremy Miles Gweinidog y Gymraeg ac Addysg, un o Weinidogion Cymru 10 Awst 2021